Jüri Papstel

Jüri Papstel (13. veebruar 1940 Tallinn – 2. oktoober 2004 Tallinn) oli eesti tehnikateadlane. Õppis Kiviõli 1. Keskkoolis 1947–1948, Püssi Mittetäielikus Keskkoolis 1948–1951, Pagari 7-klassilises Koolis 1951–1954, lõpetas Ahtme 1. Keskkooli 1958, TPI mehaanikateaduskonna masinaehitustehnoloogia, metallilõikepinkide ja -instrumentide erialal 1963; Moskva Mäeinstituudi aspirant 1964–1967. Täiendkoolitud: Rootsi Kuninglik Tehnikaülikool (KTH)1972–1973, 1991, 1996; Budapesti Tehnikaülikool 1987, 1989; Vitus Beringi Kõrghariduskeskus (University College, Vitus Bering Denmark, Horsens, Taani) 1991; Norra Teaduse ja Tehnoloogiaülikool (Trondheim) 1994, 1995; Berliini Tehnikaülikool ja Darmstadti Tehnikaülikool (Saksamaa) 1994; Halmstadi Ülikool (Rootsi) 1995; Braunschweigi Tehnikaülikool (Saksamaa) 1996. Tehnikateaduste kandidaat 1967 (Moskva Mäeinstituut, kinnitus 1968), väitekiri "Установление рациональных параметров процесса ротационного обжатия штоков механизированных шахтных крепей различной жесткости"; dotsent 1974. Tallinna Ekskavaatoritehas, spetsiaalse konstrueerimisbüroo vanemtehnik 1962–1963; Moskva Mäeinstituudi nooremteadur 1965–1967. TTÜs 1963–1964, 1968–2004: masinaehitustehnoloogia probleemlaboratooriumi insener 1963; masinaehitustehnoloogia kateedri assistent 1963–1964, 1968–1969, vanemõpetaja 1969–1971, dotsent 1971–1987; masinate projekteerimise kateedri dotsent ja juhataja 1987–1992; masinaehituse instituudi töövahendite projekteerimise aseprofessor ja õppetooli juhataja 1992–1997, tootmistehnika professor 1997–2004 ja tootmistehnika õppetooli juhataja 2000–2004; masinaehituse instituudi direktor 1992–2000; mehaanikateaduskonna dekaan 2000–2004. Tähtsamad loengukursused: lõiketeooria, lõikeriistade projekteerimine, ekspertsüsteemid masinaehituses. Uurimisvaldkond: masinaehituse tehnoloogia – pindade viimistlemine külmrullimise meetodil, metalsete pindade viimistlev töötlemine pinna deformeerimise meetoditega; instrumendi väljatöötamine, mis võimaldas töödelda mittepöördkehakujulisi silinder- ja koonilisi pindu; tehnoloogiliste infosüsteemide loomine, lõikeinstrumentide projekteerimine ja valik, ekspertsüsteemid masinaehituses. Üle 60 teaduspublikatsiooni, 1 autoritunnistus. Tema juhendamisel on kaitstud 13 magistritööd. Eesti NSV Teaduslik-tehnilise Ühingu Instrumentaalkomitee teaduslik sekretär 1985–1991; DAAAMi (Danube-Adria Association for Automation and Metrology) rahvusvahelise komitee liige; The International Foundation of Production Research’i liige; Permanent Committee of the University Network of DAAAM International Vienna liige; konsortsiumi BALTECH rahvusvahelise magistriõppe töögrupi esimees; Eesti Inseneride Liidu juhatuse liige; Eesti Teadlaste Liidu liige; Eesti Mehaanikainseneride Seltsi esimees 1991–2004; Eesti Masinatööstuse Liidu juhatuse asendusliige; TTÜ nõukogu, TTÜ õppekomisjoni, mehaanika valdkonnanõukogu liige, tootmistehnika õppesuuna kuraator. Organiseeris rahvusvahelisi konverentse, osales eksperdina rahvusvaheliste uurimisgruppide töös, osales seadmete hindamise ekspertiisides. Eesti volitatud insener 1998 Euroinsener 1998. Tehnoloog ja toodangu kvaliteet (kaasautorid T. Koger, A. Vällo). Tallinn, 1979 About an approach for the creation of the set of allowed solutions by the process planning. // Trans. TPI 584 (1984) Selection expert system for the tools used on a lathe (kaasautor A. Tool). // Trans. TPI 729 (1991): Surface oriented tool set as a new environment for process planning and concurrent engineering. // Proc. Acad. Sci. Est. Eng. 1 (1995) 1 Module-based intelligent advisory system. // Int. J. Production Economics (1999) 60, 61: Knowledge based system of the surface finishing process (kaasautorid M. Karjust, M. Pihlak). // Proc. 4th Int. Conf. "Industrial engineering – new challenge to SME". Tallinn, 2004 Jüri Papstel oli töölise poeg. Eesti teaduse biograafiline leksikon, 3. köide. Eesti entsüklopeedia 14, lk 357 Eesti majanduse biograafiline leksikon. Tallinn, 2000, 355–356 Tallinna Polütehniline Instituut 1936–1986. Tallinn, 1986, 498 In memoriam: Jüri Papstel. // TTÜ aastaraamat 2004. Tallinn, 2005, 382–383 Tallinna Tehnikaülikooli professorid läbi aegade. Tallinn, 2008, 306–307. In memoriam Jüri Papstel Käesolevas artiklis on kasutatud "Eesti teaduse biograafilise leksikoni" materjale.